62021CO0322_INF
A Bíróság (tizedik tanács) 2022. február 1‑jei végzése –Macías Chávez és társai kontra Parlament és Spanyolország
(C‑322/21. P. sz. ügy)
„Fellebbezés – A Bíróság eljárási szabályzatának 181. cikke – Intézményi mulasztás megállapítása és kártérítés iránti kereset – Intézményi jog – Az Európai Parlament petíciós bizottsága – Az uniós jognak a spanyol bíróságok által az alapvető jogok tekintetében való megsértésére vonatkozó petíció – A petíciót lezártnak nyilvánító határozat – Részben nyilvánvalóan elfogadhatatlan és részben nyilvánvalóan megalapozatlan fellebbezés”
1.
Fellebbezés – Jogalapok – Nyilvánvalóan elfogadhatatlan vagy nyilvánvalóan megalapozatlan jogalapok – Elutasítás bármikor, végzés útján, szóbeli eljárás nélkül
(A Bíróság eljárási szabályzata, 181. cikk)
(lásd: 24. pont)
2.
Bírósági eljárás – Keresetlevél – Alaki követelmények – A jogvita tárgyának megjelölése – A felhozott jogalapok rövid ismertetése – A felperes kereseti kérelmeinek egyértelmű megfogalmazása – Hiány – Elfogadhatatlanság
(A Bíróság alapokmánya, 21. cikk, első bekezdés, és 53. cikk, első bekezdés; a Törvényszék eljárási szabályzata, 76. cikk, d) pont)
(lásd: 38., 39. pont)
3.
Fellebbezés – Jogalapok – A Törvényszék előtt felhozott jogalapok és érvek egyszerű megismétlése – A hivatkozott téves jogalkalmazás meghatározásának hiánya – Nyilvánvaló elfogadhatatlanság
(EUMSZ 256. cikk; a Bíróság alapokmánya, 58. cikk, első bekezdés; a Bíróság eljárási szabályzata, 168. cikk, (1) bekezdés, d) pont, és 169. cikk)
(lásd: 49., 53. és 54. pont)
Rendelkező rész
1)
A Bíróság a fellebbezést részben mint nyilvánvalóan elfogadhatatlant, részben mint nyilvánvalóan megalapozatlant elutasítja.
2)
Roberto Alejandro Macías Chávez, Fernando Presencia és José María Castillero Oriol maguk viselik saját költségeiket.